*Pielikums*

*Gulbenes novada pašvaldības domes*

*2024.gada 30.maija*

*lēmumam Nr. \_\_\_\_\_\_*

|  |
| --- |
|  |
| **TIRZAS PAMATSKOLA** |
| Izglītības iestādes reģ. Nr. 4412900959  Uzņēmumu reģistra Nr. 40900019058 |
| “Tirzas pamatskola”, Tirza, Tirzas pag., Gulbenes nov., LV-4424 |
| Tālrunis: 64473934, e-pasts: tirza@gulbene.edu.lv, E-adrese: \_DEFAULT@40900019058 |

Gulbenes novada Tirzas pagastā

**ATTĪSTĪBAS PLĀNS 2024.g. – 2027.g.**

Izskatīts:

Tirzas pamatskolas pedagoģiskās padomes 2024.gada 5.aprīļa sēdē prot.Nr.3.

Tirzas pamatskolas padomes 2024.gada 5.aprīļa sēdē prot.Nr.3.

Tirzas pamatskolas konferencē 2024.gada 8.martā

2024.

1. **Izglītības iestādes attīstības mērķu un prioritāšu saskaņotība ar valsts un izglītības attīstības prioritātēm, pašvaldības noteiktajām prioritātēm un sasniedzamiem rezultātiem**

|  |  |  |
| --- | --- | --- |
| **Izglītības attīstības pamatnostādnes 2021.-2027. gadam.**  Ministru kabineta rīkojums Nr. 436 2021. gada 22. jūnijā | **Gulbenes novada izglītības attīstības plāns 2021.-2025.gadam**  **Gulbenes novada ilgtspējīgas attīstības stratēģijā 2014. - 2030.gadam** | **Tirzas pamatskolas attīstības plāns 2023.-2027.gadam** |
| **Nozīmīgākās pārmaiņas vispārējā izglītībā:**   * Kompetenču pieejas ieviešana un nostiprināšana ar mērķi uzlabot mācīšanu, mācīšanos un skolēnu sniegumu. * Mērķtiecīgu atbalsta sistēmu nodrošināšana iekļaujošas izglītības nostiprināšanai. * Digitalizācija digitālo mācību vadības platformu, digitālo mācību resursu un atbalsta materiālu attīstība un integrēšana mācību procesā. | **1. Rīcības virziens (RV1) Pilnveidotā satura un pieejas īstenošana**  1. Uzdevums (U1) - Izveidot atbalsta sistēmu pedagogiem pilnveidotā satura un pieejas izglītības procesa īstenošanai.  2. Uzdevums (U2) - Īstenot audzināšanas procesu izglītības iestādē atbilstoši pilnveidotajam mācību saturam un pieejai.  4. Uzdevums (U4)- Dažādot vidi un resursus izmantošanai mācību satura un pieejas īstenošanā. | Latvijas valsts izglītības attīstības pamatnostādnes 2021-2027.gadam, Gulbenes novada ilgtspējīgas attīstības stratēģijā 2014. - 2030.gadam un Gulbenes novada izglītības attīstības plāna 2021.-2025.gadam prioritāšu un sasniedzamie rezultāti ir ņemti vērā nosakot:   * attīstības vīziju un misiju; * skolas vērtības un tikumus; * audzināšanas darba prioritāros virzienus un attīstāmos ieradumus; * attīstības virzienus, uzdevumus un pasākumus. |
| **Indivīds:**  Ir ieinteresēts un motivēts mācīties un pilnveidot savas prasmes un zināšanas mūža garumā.  Attīstītas pašvadītas mācīšanās prasmes.  Attīstītas caurviju prasmes, īpaši - digitālās prasmes.  Attīstītas rakstura iezīmes, vērtības, ieradumi, kas veicina personīgu, sabiedrības un apkārtējās vides ilgtspēju.  Ir pieejams individualizēts atbalsts sava potenciāla īstenošanai. | **2. Rīcības virziens (RV2)** **Atbalsta sistēmas izglītojamajam un ģimenei pilnveidošana**  1. Uzdevums (U1)- Īstenot iekļaujošas izglītības principus mācību un audzināšanas procesā.  2. Uzdevums (U2)- Mērķtiecīgi attīstīt bērnu un jauniešu talantus vispārējā izglītībā. |
| **Izglītības iestāde**  Nodrošina iekļaujošu un emocionāli drošu mācību vidi.  Ir atvērta un multifunkcionāla mācīšanās un personības attīstības vieta un vide dažādām izglītojamo grupām.  Aktīvi izmanto digitālās transformācijas sniegtās iespējas. Funkcionē kā mācīšanās organizācija, kas spējīga pielāgoties jauniem apstākļiem.  Nodrošina klātienes mācīšanos izglītības iestādē un citās saistītās vidēs (kultūras iestādēs, laboratorijās, uzņēmumos u. c.), attālinātu mācīšanos, mācīšanos tiešsaistē. | **3. Rīcības virziens (RV3) Piedāvājuma un infrastruktūras sakārtošana izglītības pieejamības pilnveidei**  3. Uzdevums (U3) Iegādāties mācību un materiāli tehniskos līdzekļus izglītības procesa nodrošināšanai saistībā ar izglītības iestādes mērķiem un attīstības vajadzībām. |

1. **Esošās situācijas apraksts**. **SVID analīze**.

Analīzei izmantoti skolas pašnovērtējuma dati (2021.,2022.,2023.g.), Gulbenes novada pašvaldības Izglītības pārvaldes organizēto fokusdiskusiju atziņas (pirmsskolas pedagogi, pamatskolas pedagogi un atbalsta personāls 2021.g.; interešu izglītības pedagogi un skolas vadība 2024.g.); vecāku, skolēnu, pedagogu anketēšanas rezultāti (2021.-2024.g.).

|  |  |
| --- | --- |
| **Stiprās puses**   * Izglītības iestādes un izglītības programmu īstenošanas **rezultatīvie rādītāji** atbilst valstī noteiktajam vērtēšanas kritēriju kvalitātes vērtējumam “labi”. Sasniedzamie rezultāti ir objektīvi, izmērāmi un uz attīstību vērsti. (skat.skolas pašnovērtējuma teksts [www.tirzasskola.lv](http://www.tirzasskola.lv)). * **Izglītības kvalitātes radītāji (kompetences un sasniegumi)** atbilst vērtējumam “labi’ (skat.1.pielikumu) Izglītības iestādei ir sistēma optimālu mācību rezultātu sasniegšanai izglītojamiem ikdienas mācību procesā (pamatizglītībā vairāk nekā 50% izglītojamo sasniedz 5 – 7 balles). * Skolēniem **nodrošināta iespēja attīstīt intereses, dotības, talantus**. Piedalās mācību priekšmetu olimpiādēs, sacensībās, konkursos, projektos. Tiek iegūtas godalgotas vietas. Iestāde aktīvi un mērķtiecīgi iesaistās vietēja un starptautiska mēroga projektu īstenošanā. (skat.2.pielikumu) * Izglītības iestādē **veidojas kultūra, kas raksturīga mācīšanās organizācijai**. Izglītības iestādē izveidota efektīva, uz sadarbību vērsta vadības, atbalsta personāla un pedagogu komanda. Notiek pāreja uz lietpratībā balstītām mācībām. Pedagogi iesaistās metodisko materiālu izstrādāšanā, dalās pieredzē ar citu skolu pedagogiem. * Notiek **mācību procesa digitālā transformācija**: mērķtiecīgi pilnveidoti resursi un atbalsts, pedagogu un izglītojamo kompetences. * Izglītības iestādē **izveidota atbilstoša infrastruktūra** un izglītības programmu īstenošanas **nodrošinājums ar resursiem**. 100% pamatskolas un 80% pirmsskolas pedagogu ir apmierināti ar pieejamiem resursiem. * Izglītības iestādē **izveidota iekļaujoša vide**, tiek attīstīta vienlīdzīgas attieksmes organizācijas kultūra. Lielākā daļa vecāku ieteiktu šo skolu citiem, jo skolā ir draudzīga, pieņemoša, atbalstoša vide. Skolēnu un ģimeņu atbalstam tika ieviests emociju skrīnings (EMU skrīnings Skolā). Skolā nav mācību priekšlaicīgas pārtraukšanas gadījumu. 82% no aptaujātajiem vērtē iestādes mikroklimatu, fizisko un emocionālo vidi kā drošu. * Iestādē **ir pietiekams izglītojamo skaits**. Skolā mācās izglītojamie no citiem pagastiem un Gulbenes pilsētas, kas liecina par pakalpojuma nepieciešamību ne tikai vietējai kopienai (skat.3.pielikumu). * Izglītības **iestādē ir nodrošināta** visu izglītības programmas mācību priekšmetu un jomu mācīšana. Nodrošināts atbalsta personāls. | **Vājās puses**   * Vērojama ikdienas mācību sasniegumu negatīva dinamika, t.sk.vidēji 7 balles un augstāk (covid attālināto mācību ietekmē, nepietiekamas lasītprasmes un tekstpratība). * Skolā ir saskatāma sistēma darbam ar talantīgiem izglītojamiem, taču tai ir nepilnības. * Ne visiem skolēniem piemīt mācīšanās motivācija (vai skolā ir ievērojams izglītojamo īpatsvars ar vāji attīstītu mācību motivāciju, gribasspēku un mācīšanās prasmēm). Ievērojama izglītojamo vecāku daļa nav gatavi un neprot sniegt atbalstu bērniem, sadarboties ar skolu. * Nepietiekama interneta pieslēguma jauda traucē mācību procesu: skolēniem strādājot online vidē, ilgstoši neizdodas izveidot savienojumu. * Nav nodrošināti apstākļi individuālo datoru (chromebook) drošai uzlādēšanai un uzglabāšanai (pagaidu risinājums – bibliotēkas plaukti, daudz pagarinātāju uz dažām kontaktligzdām, pārslodzes draudi). * Trūkst piemērotas telpas individuālajām un grupu nodarbībām. Nav telpas ar maināmām sienām, lai telpās var mācīties dažāda lieluma grupas. * Ievērojamai daļai izglītojamo ir emocionālas un komunikācijas grūtības. 20% - 30% skolēnu ne vienmēr jūtas emocionāli droši (izjūt stresu, labbūtību vērtē vidēji), atzīst, ka neprot atpazīt citu cilvēku emocijas attiecīgās situācijās, neprot novērtēt savu uzvedību un darbu. * Negatīva izglītojamo dinamika pirmsskolas posmā ar 2025. gadu, 1.-3.klašu posmā ar 2027. gadu. * Atsevišķu mācību priekšmetu pedagogu noslodze ir pārāk liela. Skolā nav karjeras izglītības konsultanta. Atbalsta personāla pieejamība ierobežota. |
| **Iespējas**   * Turpināt pilnveidot darbu ar talantīgajiem, mācību procesa diferencēšanu un individualizēšanu, attīstīt skolēnu pašvadītas mācīšanās prasmes. Ieviest sistēmisku pieeju. * Pilnveidot izglītojamo lasītprasmes un tekstpratības kompetences. * Turpināt veidot mācīšanās kopienu skolā: mācās skolēni, pedagogi, vecāki. Veidot un sistemātiski uzturēt pozitīvu mācīšanās kultūru. * Turpināt pilnveidot darbu izglītojamo atbalstam, mācot izprast sevi un citus. Veikt sistemātisku preventīvu darbu izglītojamo labbūtības veicināšanai. * Turpināt mācību procesa digitālo transformāciju, t.sk. uzlabot interneta pieslēguma jaudu, nodrošināt individuālo datoru (chromebook) uzlādēšanas un uzglabāšanas drošus apstākļus. * Meklēt iespējas izveidot telpu ar daudzfunkcionālu pielietojumu, telpu individuālajām nodarbībām. Ārvides turpmāko pilnveidošanu. * Meklēt risinājumus pedagogu noslogojuma turpmākai optimizēšanai, atbalsta personāla pieejamības uzlabošanai. | **Draudi**   * Negatīva demogrāfiskā situācija. * Izglītības iestādes atrašanās vieta: tuvākās izglītības iestādes, kurās tiek piedāvātas līdzīga veida izglītības programmas un tajās pieejamā infrastruktūra un materiāltehniskie resursi kvalitatīvai izglītības programmas īstenošanai salīdzinošā skatījumā. |

Pielikums Nr.1 “Izglītības kvalitātes radītāji, kompetences un sasniegumi”.

Pielikums Nr.2 “Sasniegumi konkursos, izstādēs, sacensībās u.tml. pēdējā mācību gada laikā”

Pielikums Nr.3 “Izglītojamo skaita dinamika 2023.-2027.g.”

Pielikums Nr.4 “Izglītības iestādes darbības izglītības kvalitātes risku identificēšana un izvērtēšana”

1. **Secinājumi pēc iepriekšējā perioda izvērtējuma: 2020. - 2023. gada attīstības plāna izpilde**

|  |  |  |  |
| --- | --- | --- | --- |
| **Joma** | **Prioritāte/sasniedzamie rezultāti** | **Paveiktais** | **Izpildes novērtējums** |
| **Mācīšana un mācīšanās** | **Sociāli – emocionālā audzināšana.**  *Skolēni:*   * *Mācās atpazīt (nosaukt vārdā) un vadīt savas emocijas, intereses, vajadzības.* *75% skolēnu pratīs nosaukt savas intereses, novērtēt savu darbu un uzvedību.* | Ir izveidota sistēma datu iegūšanai, uzkrāšanai un analīzei par skolēnu sociāli emocionālo kompetenču attīstības dinamiku. (EMU skrīnings, EDURIO aptaujas).Uzlabojusies skolēna – skolotāja – vecāka sadarbība, savstarpēja sadarbība starp pedagogiem un atbalsta personām skolas ietvaros. Nodrošināts individuāls atbalsts un atbalsts klasei. Panākta pozitīva dinamika skolēnu prasmēs atpazīt savas emocijas.  *Izaicinājumi:*  Rezultāti nav noturīgi. Skolā ir augsts skolēnu īpatsvars “pārslodzes režīmā” (augsts emocionālās trauksmes līmenis). Pedagogi novēro un skolēni atzīst, ka grūtības sagādā citu cilvēku emociju atpazīšana / novērtēšana un emociju pārvaldīšana. | Attīstības periodam izvirzītie uzdevumi un sasniedzamie rezultāti ir izpildīti.  Darbs turpināms, ieviešot sistēmisku pieeju un nostiprinot sasniegto. |
| **Pašvadīta mācīšanās.**  *Skolēni:*   * *Apzināti darbina un lieto domāšanas, emocionālo procesu un uzvedības regulēšanas rīkus.* * *Sniedz AS / vērtē savu darbu, uzvedību. 75% skolēnu zinās un ievēros iekšējās kārtības noteikumus.* | Ir veikti pasākumi izglītojamo pozitīvas uzvedības veicināšanai (ASUMP plāna ieviešana; motivācijas balva; skolēnu iesaistīšana procesu vērtēšanā, noteikumu veidošanā). Pedagogi mācījuši pozitīvas uzvedības prasmes.Mācīšanas un mācīšanās procesā skolēni mācījušies formulēt sasniedzamos rezultātus un sniegt atgriezenisko saiti, vērtēt savu progresu.  2023.g. maijā 70% skolēnu domāja, ka prot nosaukt savas intereses, novērtēt savu darbu un uzvedību, zinās un ievēros noteikumus. Taču tikai 43% atzīmēja, ka regulāri sekoja savām sekmēm; 41% skolēnu atzina, ka nav pārliecināti par savas dzīves mērķiem; tikai 34% uzskatīja, ka ir strādājuši papildus, lai sniegums būtu labāks; 25% reti uzņemas sarežģītus uzdevumus.  *Izaicinājumi:*  Izveidot sistēmu, kurā tiek noteikti skaidri, konkrēti, reāli, terminēti un izvērtējami mērķi, kas vērsti uz katra skolēna izaugsmi. Veidot un sistemātiski uzturēt pozitīvu mācīšanās kultūru. | Attīstības periodam izvirzītie uzdevumi un sasniedzamie rezultāti ir izpildīti.  Darbs turpināms, ieviešot sistēmisku pieeju un nostiprinot sasniegto. |
| **“Resursi, fiziskā vide”** | **IT tehnoloģiju atjaunošana, papildināšana.**  *Mācību satura īstenošanas nodrošinājuma pilnveidošana: “Tehnoloģiju un dabaszinātņu” jomā;*  *Sporta laukuma sakārtošana;*  *Pirmsskolas rotaļu laukumu pilnveidošana;*  *Drošības pasākumi pagalmā satiksmes ceļa tuvumā;*  *Mobilās mācību vides veidošana.* | Ir labs datortehnikas un prezentēšanas tehnikas nodrošinājums mācību kabinetos.  Ir datori individuālajam darbam 5.- 9.klašu skolēniem, planšetes individuālajam darbam 1.-4.klasēm / 2 mobilie pārvietojamie klašu komplekti. Interaktīvie ekrāni ( 5 ), interaktīvās tāfeles (2). Pilnveidots nodrošinājums mācību satura īstenošanai tehnoloģiju un dabaszinātņu jomās. Ir paveikta sporta laukuma labiekārtošana un zālāja atjaunošana.  Turpinās darbi pirmsskolas rotaļu laukuma pilnveidošanā. Veikti pasākumi drošībai āra vidē satiksmes ceļa tuvumā.  *Izaicinājumi:*  Turpināt digitālo transformāciju: interneta pieslēguma jauda, datoru uzlādes iespējas un elektrodrošība; mobilās mācību vides veidošana; sporta laukuma pilnveidošana. | Attīstības periodam izvirzītie uzdevumi un sasniedzamie rezultāti ir izpildīti.  Darbs turpināms mobilās mācību vides veidošanā, digitālās transformācijas iespēju uzlabošanā. |

1. **Iestādes misija, iestādes vīzija, iestādes vērtības, stratēģiskie mērķi un uzdevumi**

***Skolas vīzija****:* Emocionāli patstāvīga, zinātkāra, drosmīga personība, kas uzņemas iniciatīvu, mērķtiecīgi virzās uz savu izaugsmi.

***Skolas misija***: Skola, kurā iekļaujošā un atbalstošā vidē notiek radošs un izzinošs mācību process.

***Skolas vērtības***: Cilvēka cieņa, darba tikums, dzīvība, ģimene.

***Skolas tikumi***: Atbildīgs, patstāvīgs, radošs, drosmīgs, draudzīgs izglītojamais.

***Skolas stratēģiskie mērķi*** ir izglītojoša un audzinoša darbība, kas veicina izglītojamo lietpratību, motivāciju un spēju mācīties visu mūžu, attīsta prasmes risināt reālas dzīves izaicinājumus, radīt inovācijas, attīsta dažādas personības īpašības, kas palīdz veidoties par harmonisku un atbildīgu personību.

***Skolas stratēģiskie uzdevumi:***

1. Īstenot pamatizglītības, pirmsskolas izglītības programmas, nodrošināt kvalitatīvu un iekļaujošu izglītību.
2. Izvēlēties tādas izglītošanas un audzināšanas darba metodes un formas, kas veicina izglītojamā personības vispusīgu attīstību un daudzveidīgu kompetenču apgūšanu.
3. Sekmēt izglītojamo atbildīgu attieksmi pret sevi, ģimeni, līdzcilvēkiem, vidi, Latvijas valsti.
4. **Audzināšanas darba virzieni**

**VĒRTĪBZIGLĪTĪBA** (vērtību, tikumu mācīšana, caurvija visos procesos)**.**

**PAŠVADĪTA MĀCĪŠANĀS** (sociāli emocionālā audzināšana, izprot sevi un citus, «vada» sevi, savu mācīšanos, uzvedību).

**KRITISKĀ DOMĀŠANA** (Analizē un izvērtē informāciju un situācijas, pieņem izsvērtus lēmumus, uzņemas par tiem atbildību, izvērtē savu sniegumu.

**Prioritārie** **ieradumi**:

***Radošs darītājs***. Uzņemas iniciatīvu, ir mērķtiecīgs, izlēmīgs un neatlaidīgs. Eksperimentē, improvizē, tiecas pēc jaunas pieredzes, pilnveidošanās.

***Personība ar pašapziņu***, kurš ciena un rūpējas par sevi un citiem. Apzinās savas emocijas, vēlmes, intereses, dotības, kontrolē un vada savu uzvedību un emocijas. Veido savai un citu labklājībai labvēlīgu vidi, paužot laipnību. Rūpējas par savu veselību un drošību.

***Lietpratējs izaugsmē,*** kam mācīties kļuvis par ieradumu. Izvirza augstas prasības sev, darbu tiecas paveikt pēc iespējas kvalitatīvāk. Kļūdas uztver kā iespēju izaugsmei. Apgūto pielieto reālās dzīves situācijās.

***Atbildīgs sabiedrības dalībnieks,*** kas līdzdarbojas un sadarbojas. Uzklausa un iedziļinās dažādos viedokļos, pārliecībās, kultūrās. Iejūtas otra pārdzīvojumos un sniedz atbalstu. Darbojas ilgtspējīgi un apkārtējai videi draudzīgi. Uzņemas atbildību par saviem lēmumiem.

1. **Virzieni, to īstenošanai izvirzītie uzdevumi, kvalitatīvie un kvantitatīvie sasniedzamie rezultāti, termiņi**

|  |  |  |  |
| --- | --- | --- | --- |
| **1.Rīcības virziens: Mācīšanās organizācijas principu ieviešana izglītības iestādē** | | | |
|  | Kvalitatīvais sasniedzamais rezultāts | Kvantitatīvai sasniedzamais rezultāts | Izpildes termiņš |
| **1.uzdevums Mācīšanās kopienas izveidošana skolā** | | | |
| Pedagogu un atbalsta personāla profesionālās pilnveidošanās sistēmas turpmākā attīstīšana. | Skolas vidē ir nepārprotami saskatāmas mācīšanās organizācijas pazīmes:  *Komanddarbs un savstarpēja mācīšanās;*  *Izziņas un inovāciju kultūra;*  *Vadības atbalsts attīstībai;*  *Vīzija par visu skolēnu iesaisti mācībās.* | * Skolas vadība ir pilnveidojusi sistēmu skolotāju sadarbības un profesionālās pilnveides veicināšanai. * 100% skolotāju sistemātiski sadarbojas, lai atbalstītu katra skolēna mācīšanos un izaugsmi. * 60% skolotāju pastāvīgi sadarbojas, lai īstenotu dziļās mācīšanās pieeju. | 01.09.2024.  31.05.2025.  31.05.2026. |
| Izziņas un inovāciju kultūras ieviešana. | Skolas vide rosina izziņu un inovāciju kultūru. | * 60 % vēroto stundu un nodarbību mācību process ir izzinošs. * 75% visās mērķgrupās aptaujās un pašvērtējumos liecina par aktīvu iesaistīšanos skolas kā organizācijas izpētē. * 75% pedagogu un skolēnu sarunā / diskusijā demonstrē domāšanu / uzskatu, ka problēmas un kļūdas tiek uztvertas kā mācīšanās iespējas. | 31.05.2026.  31.05.2026.  31.05.2026. |
| **2.uzdevums Vīzijas ieviešana par visu skolēnu iesaisti mācībās** | | | |
| Vienotās sistēmas ieviešana visu mērķgrupu iesaistei mācību un audzināšanas procesā. | Ikdienas mācību un audzināšanas procesā ir saskatāmas virzītā procesa pazīmes, par skolēnu definētās vīzijas caurvija. | * Skolas un pedagoģiskā personāla plānošanas dokumentos ir noteikti skaidri, konkrēti, reāli, terminēti un izvērtējami mērķi, kas vērsti uz katra skolēna izaugsmi. * Skolas vadība ir izstrādājusi vienotu pieeju visu izglītojamo mērķgrupu atbalstam, izaugsmes pārraudzībai un regulāras atgriezeniskā saites sniegšanai. * Ikviens mācību un audzināšanas procesā iesaistītais demonstrē izpratni par individuālajiem mērķiem un veicamajiem pasākumiem izaugsmei. * 75% izglītojamo ir motivēti sistemātiski apgūt piedāvāto izglītības saturu / strādāt ārpus mācību stundām (pildīt mājas darbus, apmeklēt konsultācijas, veikt pētījumus un izstrādāt projektus, iesaistīties izglītojošajos pasākumos) \*\* | 01.09.2024.  31.05.2026.  31.05.2027. |
| Izglītojamo vecāku iesaistīšana savu bērnu mācīšanās un attīstības atbalstam. | Ikdienas mācību un audzināšanas procesā saskatāma sistēmiska sadarbība ar izglītojamo vecākiem bērnu atbalstam un izaugsmei. | * Skolas vadība ir pilnveidojusi sistēmu vecāku iesaistīšanai. * 35% vecāku iesaistās izglītojošajos pasākumos. * 65% vecāku aktīvi sadarbojas ar skolas personālu. * 75% vecāku pozitīvi vērtē skolas sniegto informācija par skolā apgūstamo mācību saturu un iespēju sekot līdzi sava bērna izaugsmei. | 01.01.2025.  vai 01.09.2025.  31.05.2025.  31.05.2026.  31.05.2026. |

\*\*Izglītības kvalitātes radītāji 2027.gadā:

* 75% izglītojamo ikdienas izglītības procesā sasniedz optimālus mācību rezultātus (5-7 balles);
* 35% izglītojamo ikdienas izglītības procesā sasniedz optimālus mācību rezultātus 6 balles un augstāk;
* 80% izglītojamo pirmsskolas izglītības programmās sasniedz optimālo un augsto līmeni (“Apguvis”, “Pārsniedz prasības”);
* pozitīvu mācību sasniegumu dinamiku vairāk nekā pusei izglītojamo, 65% izglītojamo sasniedz nepieciešamās prasības izglītības programmu pārejas posmos (1.-3.kl..4.-6.kl.; 7.-9kl.) un izglītības programmu noslēgumā (tiek veikta izglītojamo zināšanu, prasmju un kompetenču diagnostika);
* izglītojamo vidējie statistiskie sasniegumi ikdienas mācību darbā atbilst valsts pārbaudes darbos iegūtajiem rezultātiem vai arī tiem ir atšķirības +/- 11 – 30 % apmērā divu mācību gadu periodā.

|  |  |  |  |
| --- | --- | --- | --- |
| **2.Rīcības virziens: Pilnveidotā satura un pieejas īstenošana** | | | |
|  | Kvalitatīvais sasniedzamais rezultāts | Kvantitatīvai sasniedzamais rezultāts | Izpildes termiņš |
| **1.uzdevums Dažādot vidi un resursus izmantošanai mācību satura un pieejas īstenošanā** | | | |
| Mācību procesa digitālā transformācija. | Izglītojamo digitālās caurviju prasmes veicina mācību satura un kompetenču apguvi, pašvadītu mācīšanos. Ir pilnveidojusies IT pieejamība. | * Skolas vadība ir noteikusi obligātas prasības pedagogu digitālajām kompetencēm. * Visi izglītojamie pārvalda un lieto vismaz vienu no digitālajām mācību platformām. * Visi pedagogi ikdienas mācību procesā lieto vismaz vienu no digitālajām mācību platformām. * Ir pilnveidota IT pieejamība (5.pielikums):   + Individuālo IT ierīču (chromebook, planšetes) uzlādes skapju iegāde;   + Iekštīklu modernizēšana;   + interneta pieslēguma stipruma palielināšana;   + interaktīvo ekrānu iegāde klašu telpām (5 ekrāni);   + individuālie datori pedagogu darbam (3 datori). | 31.05.2025.  31.05.2026.  31.05.2026.  2025.g.  2027.g.  2026.g.  2027.g.budžets |
| Maināmās fiziskās vides veidošana. | Pilnveidotas iespējas elastīgai pieejai mācību procesa organizēšanai, interešu izglītības īstenošanai telpās un āra vidē. | * Izveidota multifunkcionāla telpa individuālajām un grupu nodarbībām, saglabājot bibliotekārās funkcijas (esošās bibliotēkas telpas rekonstrukcija) (5.pielikums) * Izveidota multifunkcionāla telpa skolas pasākumiem, nodarbībām (skolas zāles un mūzikas klases apvienošana) (5.pielikums) * Izveidota viena mācību nodarbību vieta āra vidē. * Uzlabots sporta laukuma aprīkojums un segums: tāllēkšanas sektora ieskrējiena celiņa segums, skrejceliņa segums. * Pilnveidotas aktīva brīvā laika pavadīšanas iespējas āra vidē un telpās. | 2026.  2025.  2024.  2025.,2027.  visu attīstības periodu |
| **2.uzdevums Pedagogu sadarbības veicināšana caurviju tikumu, vērtību iedzīvināšanā, pašvadītas mācīšanās pilnveidošanā** | | | |
| Vienotās pieejas ieviešana. | Skolas vadība ir pilnveidojusi darba plānošanu un resursus. | * Izstrādāti plānošanas dokumenti, atbalsta mehānismi pedagogu atbalstam. * Ir ieviesta programma “Līderis manī”. * Izveidota vienota informatīvā datne pedagogu, klašu audzinātāju un atbalsta personāla darbam (resursi, darba uzdevumi, virzieni, sasniedzamie rezultāti, mērķgrupas, laika plānojums, atbildības jomas) | 01.09.2024.  01.09.2024.  01.09.2025. |
| Vienotās pieejas nodrošināšana. | Mācīšanas un mācīšanās procesus caurvij tikumu, vērtību iedzīvināšana, sociāli emocionālā mācīšanās. Ir vērojama konstatēto attīstības vajadzību pozitīva dinamika. | * Klašu audzinātāju ieraksti e-klasē sniedz priekšstatu par vienotu pieeju, mācot attīstības periodam noteiktas vērtības un tikumus. * 75% pedagogu pašvērtējumos spēj argumentēti demonstrēt izpratni par caurviju un sadarbību, plānojot izglītības satura apguvi, mācību un audzināšanas procesu. * 75% izglītojamo sarunā un atbildot uz jautājumiem prot atpazīt un raksturot attīstības periodam noteiktās vērtības, tikumus, nosaukt savas emocijas un pārvaldīt tās. * Psiholoģiskā un emocionālā labbūtība skolā ir noturīgi pozitīva (63% pozitīvas atbildes 2022.g./75% 2027.g.). | 31.05.2025.  31.05.2025.  31.05.2026. |

Pielikums Nr.5 “Mācību procesa digitālā transformācija un maināmās fiziskās vides veidošana”

|  |  |  |  |
| --- | --- | --- | --- |
| **3.Rīcības virziens: Iekļaujošā izglītība un atbalsts ikvienam** | | | |
|  | Kvalitatīvais sasniedzamais rezultāts | Kvantitatīvais sasniedzamais rezultāts | Izpildes termiņš |
| **1.uzdevums : Nostiprināt un pilnveidot sistēmu darbam ar talantīgajiem izglītojamajiem** | | | |
| Sistēmiskas pieejas ieviešana. | Skolas gada darba plānā ir saskatāmi darba prioritārie virzieni un sistēmiska pieeja. | * Skolas vadība ir pilnveidojusi sistēmu darbam ar talantīgajiem izglītojamiem. * Ir izveidota izglītojamo interešu, talantu un dotību datu bāze. * Visiem izglītojamajiem nodrošināta iespēja attīstīt kādu no talantiem un interesēm. * Ir pilnveidots interešu izglītības piedāvājums pirmsskolas un 5.-9.klašu posmā. * Ir izveidota sistēma mācību procesa diferencēšanai un individualizētas pieejas nodrošināšanai darbā ar talantīgajiem izglītojamiem. | 31.05.2025.  01.09.2025.  01.09.2025. |
| Mācību procesa transformācija, diferencēšana un individualizētā pieeja. | Ikdienas procesos vērojama izglītojamo motivācija augstākam sniegumam, drosme darīt, apgūt jaunas prasmes, iesaistīties un ieguldīt papildus darbu. Izglītojamo pašvērtējuma dinamika ir pozitīva. | * 75% pedagogu nodrošina diferencētu/ individualizētu pieeju ikdienas mācību procesā. * 75% izglītojamo atzīst, ka apzinās savas intereses / talantus, zina, kā tos var attīstīt, darbojas kādā no interešu jomām / programmām u.c. * 70% izglītojamo iesaistās olimpiādēs, konkursos, sacensībās, skatēs, izglītojošajos projektos. * 10% izglītojamo no kopējā dalībnieku skaita iegūst godalgotas vietas novada sacensībās, skatēs, konkursos. | 31.05.2026.  31.05.2026.  31.05.2026. |

Direktore Svetlana Ziepniece

*Pielikums Nr.1*

*Tirzas pamatskolas*

*Attīstības plānam 2024. –2027.gadam*

**Izglītības kvalitātes radītāji, kompetences un sasniegumi**

* 1. KVALITĀTES JOMA – ATBILSTĪBA MĒRĶIEM Kritērijs – KOMPETENCES UN SASNIEGUMI

**Rezultatīvie rezultāti 1.1.1., 1.1.5.**

|  |  |  |  |  |
| --- | --- | --- | --- | --- |
| **LABS līmenis**  Izglītības iestāde ir izveidojusi sistēmu, kas izglītojamiem **(vairāk nekā 50%)** ikdienas izglītības procesā nodrošina iespēju sasniegt optimālus mācību rezultātus **(5-7 balles).** | | **ĻOTI LABS līmenis**:  **vairāk nekā 50%)** ikdienas izglītības procesā nodrošina iespēju sasniegt labus mācību rezultātus (**vidēji 7 balles un augstāk)** | | **LABS līmenis**  Izglītības iestādes izglītojamo vidējie statistiskie sasniegumi ikdienas mācību darbā atbilst valsts pārbaudes darbos iegūtajiem rezultātiem vai arī tiem ir **atšķirības +/- 11 – 30 %** apmērā pēdējo divu mācību gadu laikā. |
| **2021./2022.m.g. beidzot, 5 – 7 balles sasniedza** | * visās izglītības programmās **KOPĀ - 58%** izglītojamo (49 no 84);   vispārējās pamatizglītības programmā (programmas kods 21011111) - 52,11% izglītojamo (37 no 71);  speciālās pamatizglītības programmā (programmas kods 21015611- 57 % izglītojamo ( 4 no 7);  speciālās pamatizglītības programmā (programmas kods 21015811) - 100 % izglītojamo (5 no 5). | **2021./2022.m.g. beidzot, vidēji 7 balles un augstāk sasniedza** | **44%** | 2021./2022.m.g.valsts pārbaudes darbi nenotika  **2022./2023.m.g. beidzot 9.klases valsts eksāmenu rezultāti zemāki par**   * **gada vērtējumu intervālā līdz 20%** * **vidējo pārbaudes darbos iegūto vērtējumu (apguves %) 14%** |
| **2022./2023.m.g. beidzot, 5 – 7 balles sasniedza** | * visās izglītības programmās **KOPĀ - 74%** izglītojamo (59 no 80);   vispārējās pamatizglītības programmā (programmas kods 21011111) – 79 % izglītojamo (54 no 72);  speciālās pamatizglītības programmā (programmas kods 21015611- 33 % izglītojamo ( 1 no 3);  speciālās pamatizglītības programmā (programmas kods 21015811) - 80 % izglītojamo (4 no 5). | **2022./2023.m.g. beidzot vidēji 7 balles un augstāk sasniedza** | **37%** |

**Pirmsskolas programmā** – 2022./2023.m.g. 80% izglītojamo pabeidza programmu optimālā un augstā līmenī.

*Pielikums Nr.2*

*Tirzas pamatskolas*

*Attīstības plānam 2024. – 2027.gadam*

**Sasniegumi konkursos, izstādēs, sacensībās u.tml. pēdējā mācību gada laikā**

**Noturīgi pozitīvi rezultāti:**

**2021./2022. mācību gadā**

* trīs godalgotas vietas (1.vieta un 2.vieta) Gulbenes novada izglītības iestāžu 5. klašu un 6. klašu skolēnu matemātikas olimpiādē, tajā skaitā 100% no Tirzas pamatskolas izglītojamo skaita, kas piedalījās olimpiādē un 11% no 5.-6. klašu izglītojamo skaita.
* Iegūta 4. vieta kopvērtējumā LU A. Liepas Neklātienes matemātikas skolas 4.klašu skolēnu olimpiādē.

**2022./2023. mācību gadā**

* Atzinība vēstures valsts 29.olimpiādē Alūksnes un Gulbenes novadu apvienības posmā (1 skolēns) (33% no dalībnieku skaita).
* vieta LU A. Liepas Neklātienes matemātikas skolas 4.klašu matemātikas konkursa “Tik vai…cik?” kopvērtējumā (1 skolēns).
* 1. vieta un 2. vieta Gulbenes novada skolu vieglatlētikas sacensībās 6. klašu un 7. klašu skolēnu grupās (2 skolēni).
* Sudraba medaļa lodes grūšanā atklātajās sacensībās vieglatlētikā U-12 4.klases (1 skolēns ).
* 1. pakāpes diploms Gulbenes novada 5.-9. klašu koru konkursā.
* II pakāpes diploms Gulbenes novada vokālo ansambļu konkursā “Balsis”.
* III pakāpes diploms par dalību Bērnu un jauniešu mākslas darbu konkursā “Latvijas Dziesmu svētku 150 toņi un pustoņi” (3 skolēni).
* Pateicība par radošu dalību VI Latvijas bērnu un jauniešu mākslas un mūzikas festivālā “Toņi un pustoņi” (3 skolēni).
* Pateicība par repertuāra apgūšanu un dalību Gulbenes novada skolēnu deju kolektīvu radošajā koncertā – skatē ( 2 kolektīvi).

**2023./2024. mācību gadā**

* Gulbenes novada un Alūksnes novada apvienības mācību priekšmetu olimpiādēs piedalījās 27 skolēni /36% (no 74 4.-9.kl.) 5 mācību priekšmetos (angļu valodā, latviešu valodā, matemātikā, vēsturē, krievu valodā).
* Iegūtas divas godalgotas vietas angļu valodā (2.vieta 5.-6.kl, 2.vieta 7.-9.kl.); iegūtas trīs atzinības (angļu valodā 5.-6.kl, 7.-9.kl.; vēsturē) / 14% no olimpiāžu dalībnieku kopskaita. (33% no vēstures olimpiādes dalībniekiem, 17% no angļu valodas dalībniekiem).
* I pakāpes diploms Gulbenes novada vokālo ansambļu konkursā “Balsis”.
* I pakāpes diploms Gulbenes novada skolu koru skatē.

*Pielikums Nr.3*

*Tirzas pamatskolas*

*Attīstības plānam 2024. – 2027.gadam*

**Izglītojamo skaita dinamika 2023.-2027.g.**

|  |  |  |  |  |  |
| --- | --- | --- | --- | --- | --- |
|  | 2023.g. | 2024.g. | 2025.g. | 2026.g. | 2027.g. |
| **pirmsskolas programmā** | **49** | **44** | **28\*** |  |  |
| t.sk.5-6 gad. | 24 | 24 | 14\* | 8\* | 12\* |
| **pamatskolas programmās** | 114 | 102 | 103 | 99 | 91 |
| t.sk. 1.-3.kl. | 32 | 31 | 33 | 34 | 27 |
| t.sk.4.- 6.kl | 35 | 32 | 32 | 31 | 31 |
| t.sk.7.- 9.kl | 47 | 39 | 38 | 34 | 33 |

\*Dati pēc grupu piepildījuma uz 07.04.2024.

**Izglītojamo īpatsvars no citiem novada pagastiem un Gulbenes pilsētas 2023./2024.m.g.**

* Pirmsskolas programmā -39%
* Pamatizglītības programmā – 62%,
  + t.sk. 1.-3.kl.posmā – 66%,
  + 4.-6.kl.posmā -66%,
  + 7.-9.kl.posmā – 62%

*Pielikums Nr.4*

*Tirzas pamatskolas*

*Attīstības plānam 2024. – 2027.gadam*

**Izglītības iestādes darbības izglītības kvalitātes risku identificēšana un izvērtēšana**

Izraksts no 2023.gada pašnovērtējuma:

**1.3. Kritērijs – VIENLĪDZĪBA UN IEKĻAUŠANA**

**Izglītības iestādes darbībā konstatēto izglītības kvalitātes risku identificēšana un izvērtēšana**,

|  |  |  |
| --- | --- | --- |
| 1) izglītības iestādes īstenotās izglītības programmas visu mācību priekšmetu nodrošināšana atbilstoši plānotajam.  2) izglītības iestādē ir ilgstošas pedagogu vakances (vairāk kā 1 mēnesi iepriekšējā un/vai aktuālajā mācību gadā), | Tiek mācīti visi mācību priekšmeti visās izglītības programmas pamatskolas posmā. Nav pedagogu vakanču, visi pedagogi strādā pamatdarbā. Speciālo programmas īstenošanai ir nepieciešamais atbalsta personāls, pedagogiem tālākizglītības kursi un sertifikāti. | Riska nav |
| Tiek īstenots saturs vispārējā pirmsskolas programmā, nodrošinājums ar pedagogiem pietiekams: divi pedagogi strādā mentora vadībā. Nepieciešamā kvalifikācija tiks iegūta 2024.gadā (1 pedagogs); 2025.gadā (1 pedagogs) Nav pedagogu vakanču, visi pedagogi strādā pamatdarbā.  2023./2024.m.g.netiek īstenots saturs speciālajā izglītības programmā (kods 010156110) / nav izglītojamo. Programmas īstenošanai ir nepieciešamais atbalsta personāls, pedagogiem tālākizglītības kursi. | Riska nav |
| 3) izglītības iestādes sasniegumi konkursos, izstādēs, sacensībās u.tml. pēdējā mācību gada laikā ir statistiski zemāki nekā pēdējo trīs mācību gadu laikā vidēji, | Noturīgi pozitīvi rezultāti:  **2021./2022. mācību gadā**   * trīs godalgotas vietas (1.vieta un 2.vieta) Gulbenes novada izglītības iestāžu 5. klašu un 6. klašu skolēnu matemātikas olimpiādē, tajā skaitā 100% no Tirzas pamatskolas izglītojamo skaita, kas piedalījās olimpiādē un 11% no 5.-6. klašu izglītojamo skaita. * Iegūta 4.vieta kopvērtējumā LU A. Liepas Neklātienes matemātikas skolas 4.klašu skolēnu olimpiādē.   **2022./2023. mācību gadā**   * Atzinība vēstures valsts 29.olimpiādē Alūksnes un Gulbenes novadu apvienības posmā (1 skolēns). (33% no dalībnieku skaita) * vieta LU A. Liepas Neklātienes matemātikas skolas 4.klašu matemātikas konkursa “Tik vai…cik?” kopvērtējumā (1 skolēns). * 1. vieta un 2. vieta Gulbenes novada skolu vieglatlētikas sacensībās 6. klašu un 7. klašu skolēnu grupās (2 skolēni). * Sudraba medaļa lodes grūšanā atklātajās sacensībās vieglatlētikā U-12 4.klases (1 skolnieks ) * 1.pakāpes diploms Gulbenes novada 5.-9. klašu kuru konkursā. * II pakāpes diploms Gulbenes novada vokālo ansambļu konkursā “Balsis” * III pakāpes diploms par dalību Bērnu un jauniešu mākslas darbu konkursā “Latvijas Dziesmu svētku 150 toņi un pustoņi” (3 skolēni). * Pateicība par radošu dalību VI Latvijas bērnu un jauniešu mākslas un mūzikas festivālā “Toņi un pustoņi” (3 skolēni). * Pateicība par repertuāra apgūšanu un dalību Gulbenes novada skolēnu deju kolektīvu radošajā koncertā – skatē ( 2 kolektīvi).   **2023./2024. mācību gadā**   * Gulbenes novada un Alūksnes novada apvienības mācību priekšmetu olimpiādēs piedalījās 27 skolēni /36% (no 74 4.-9.kl.) 5 mācību priekšmetos (angļu valodā, latviešu valodā, matemātikā, vēsturē, krievu valodā) * Iegūtas divas godalgotas vietas angļu valodā (2.vieta 5.-6.kl, 2.vieta 7.-9.kl.); iegūtas trīs atzinības (angļu valodā 5.-6.kl, 7.-9.kl.; vēsturē) / 14% no olimpiāžu dalībnieku kopskaita. (33% no vēstures olimpiādes dalībniekiem, 17% no angļu valodas dalībniekiem). * I pakāpes diploms Gulbenes novada vokālo ansambļu konkursā “Balsis” * I pakāpes diploms Gulbenes novada skolu koru skatē | Riska nav |
| Izglītības iestādes nodrošinājums ar nepieciešamo infrastruktūru un materiāltehniskajiem resursiem (kritērijs “Infrastruktūra un resursi” rezultatīvais rādītājs 3.3.1.) | Nodrošinājums labs | Riska nav |

Izraksts no 2023.gada pašnovērtējuma:

|  |  |
| --- | --- |
| **3.3.11.** | **Izglītības iestādes īstenotās izglītības programmas efektivitāte un kvalitāte (*stiprās / vājās puses skat. \*\*)*** |

* 1. ***2-3 galvenie apkopotie secinājumi par visu kritēriju turpmākajam darbam***

1. Izglītības iestādes darbs izglītības programmu īstenošanā ir mērķtiecīgs un sistēmisks, pamatojas iegūtajos datos. Iestādes stiprās puses ir programmu nodrošinājums un personāla profesionāla rīcība, mērķtiecīga sadarbība.
2. Izglītības programmu īstenošanas kvalitātes statistiskie dati (ikdienas mācību sasniegumu un valsts pārbaudes darbu rezultāti) ir zemi, jo ir ievērojams īpatsvars skolēnu ar mācīšanās un uzvedības traucējumiem, iekavēto satura apguvi. Individuālās dinamikas dati ir pozitīvi, taču negatīvi ietekmē vidējos rezultātus.
3. Izglītības programmas mērķu sasniegšanai pilnveidojams:
   1. karjeras izglītība un skolēnu izpratne par talantiem, iespējām to attīstīšanai;
   2. izglītojamo līdzatbildības un pašvadītas mācīšanas prasmju attīstīšana;
   3. turpmākā mācīšanas un mācīšanās procesa diferencēšana, individualizēšana.

*Pielikums Nr.5*

*Tirzas pamatskolas*

*Attīstības plānam 2024. – 2027.gadam*

**Mācību procesa digitālā transformācija un maināmās fiziskās vides veidošana**

Pilnveidotā satura un pieejas īstenošana

1.uzdevums Dažādot vidi un resursus izmantošanai mācību satura un pieejas īstenošanā

**Mācību procesa digitālā transformācija**

|  |  |  |  |  |
| --- | --- | --- | --- | --- |
| Nr.p.k. | plānotie pasākumi | nepieciešamības pamatojums | Sasniedzamie rezultāti | Plānotais finansējums |
| 1. | planšetes) uzlādes skapju iegāde  Chromebook datoru un planšetdatoru uzlādes skapis Lyte 20 Single Door Metal Shelf | Nav nodrošināti apstākļi individuālo datoru (chrombook) uzlādēšanai un uzglabāšanai (pagaidu risinājums – bibliotēkas plaukti, daudz pagarinātāju uz dažām kontaktligzdām) | ir iegādāti 4 skapji | 5 480.00  <https://www.kubhub.lv/product-page/lyte-20-single-door-metal-shelf> |
| 2. | Iekštīklu modernizēšana | apgrūtināta mācību procesa norise (skolēni nevar vienlaicīgi atvērt uzdevumu / mācību materiālus)  pārslodze elektrības ierīcēm (ir bijušas reizes, kad tiek “izsisti” drošinātāji), ir ugunsnedroši un var tikt bojātas IT ierīces | ir uzlabota IT veiktspēja |  |
| 3. | interneta pieslēguma stipruma palielināšana |
| 4. | Interaktīvo ekrānu iegāde klašu telpām ( 5 ekrāni)  Interaktīvais ekrāns ActivPanel 9 65'' ar ActivInspire Professional Edition licenci | Vienīgi prezentēšanas iespējas ir pieejamas latviešu val.kab.; vēstures kab.; vienā sākumskolas klasē; mākslas kab.; grupu un ind.nodarbību organizēšanai bibliotēkas telpā | Ir iegādāti trūkstoši interaktīvie ekrāni mācību telpām (5 gab.) | 9 455.00 EUR  <https://lielvards.lv/interaktivas-tehnologijas/interaktivais-ekrans-activpanel-9-65-ar-activinspire-professional-edition-licenci> |
| 5. | Individuālie portatīvie datori pedagogu darbam ar Office programmu kopu (3 datori) | Ne visiem pedagogiem ir pieejams darba dators | Ir izlaboti darba apstākļi 3 pedagogiem | 2 100.00 EUR |

**Maināmās fiziskās vides veidošana**

|  |  |  |  |  |
| --- | --- | --- | --- | --- |
| Nr.p.k. | plānotie pasākumi | nepieciešamības pamatojums | Sasniedzamie rezultāti | Plānotais finansējums |
| 1. | Bibliotēkas telpas remonts un aprīkojuma pilnveidošana | Nav nodrošināti apstākļi individuālajām un grupu darbam speciālo izglītības programmu bērniem un bērniem ar mācīšanās grūtībām. Nav telpas speciālā pedagoga darbam. Skolai nav brīvu telpu, taču ir iespēja pārkārtot bibliotēkas telpu. | Izveidota multifunkcionāla telpa individuālajām un grupu nodarbībām, saglabājot bibliotekārās funkcijas | 7 275.00 EUR  tāme\*  saite uz projektu  <https://drive.google.com/drive/folders/1E7rK9lsr2Jij6Xy-fAYdVs2eP_q872tS?usp=sharing> |
| 2. | Salokāmo durvju izbūve uz aktu zāli; telpas norobežošanai. Uzstādīšana un piegāde  2 323,20 eiro | Skolai nav piemērotas aktu zāles ārpusstundu nodarbībām un pasākumiem. Esošās zāles platība ir nepietiekama, tā ir caurstaigājama telpa. Tas traucē deju nodarbību (un citu nodarbību) vadīšanu. | Ir izveidota multifunkcionāla telpa grupu nodarbībām un masu pasākumiem, saglabājot mūzikas kabinetu. | 6 195.00 EUR |
| 3. | Bīdāmo durvju izbūve starp mūzikas kabinetu un aktu zāli. Sienas daļas demontaža, nostiprināšana un apdare. Durvju uzstādīšana un piegāde  3 872,00 eiro |

\*Tāme bibliotēkas remontam un aprīkojuma iegādei

|  |  |  |  |  |  |
| --- | --- | --- | --- | --- | --- |
| Nr p.k. | Nosaukums | Skaits | Cena (EUR) | Summa (EUR) | Resurss |
| 1. | Bibliosistēmas izglītības rotaļu laukums, gab. | 1 | 634,15 | 634,15 | <https://medrika.lv/bibliosystem-kolekcija/526-bibliosistemas-izglitibas-rotalu-laukums.html> |
| 2. | Amphi pufi, kompl | 1 | 500,00 | 500,00 | <https://isku.lv/amphi-pufi/> |
| 3. | Vienpusējs metāla bibliotēkas plaukts, gab. | 4 | 350,00 | 1400,00 | <https://www.flbirojs.lv/lv/skolas-mebeles/bibliotekas-mebeles/vienpusejs-metala-bibliotekas-plaukts-1> |
| 4. | Rakstāmgalds BORAS triangel | 6 | 133,10 | 798,60 | <https://www.ajprodukti.lv/skolas-mebeles-aprikojums/galdi-skolai/skolenu-galdi-fikseta-augstuma/trissturveida-skolenu-galdi/rakstamgalds-580778-580785> |
| 5. | Upis1 aktīvais krēsls, gab. | 4 | 156,09 | 624,36 | <https://isku.lv/upis1-aktivais-kresls/> |
| 6. | Konferenču krēsls SIMCOE | 6 | 112 | 672 | <https://www.ajprodukti.lv/birojs-sapulcu-telpa/kresli/konferencu-kresli/konferencu-kresls-7214-7370> |
| 7. | Datorkrēsls FARNHAM | 2 | 119 | 238 | <https://www.ajprodukti.lv/birojs-sapulcu-telpa/kresli/biroja-kresli/datorkresls-597695-597693> |
| 8. | Grīdas starpsiena ZONE | 2 | 223 | 446 | <https://www.ajprodukti.lv/birojs-sapulcu-telpa/skanas-absorbcija-un-starpsienas/gridas-starpsienas/gridas-starpsienas-no-auduma/gridas-starpsiena-525247-525245> |
| 9. | Pārvietojams piezīmju dēlis | 1 | 494 | 494 | <https://www.ajprodukti.lv/birojs-sapulcu-telpa/skanas-absorbcija-un-starpsienas/gridas-starpsienas/parvietojamie-zinojumu-deli/parvietojams-piezimju-delis-187206-187204> |
| 10. | Rakstāmgalds Tonstad | 2 | 149 | 298 | <https://www.ikea.lv/lv/products/darbistaba/rakstamgaldi/rakstamgaldi-majoklim/tonstad-rakstamgalds-krembalta-krasa-art-30538202> |
| 11. | Telpas kosmētiskais remonts (krāsošana, grīdas seguma mainīšana) | 34 m2  krāsas un citi remontmateriāli -150.00  lamināts 34m x 30.00= 1020.00  pašu darbs  **KOPĀ : 1170.00 EUR** | | | |
| **KOPĀ** | | **7275.00 EUR** | | | |